Det kommunale udligningssystem har ikke været god ved de nordjyske kommuner. En af modellerne, der udregner beskæftigelsestilskuddet, der kompenserer kommunerne for de udgifter de har til ledige i A-kasser, har nemlig regnet forkert med 95 millioner kroner årligt. De penge skulle nu være sikret de kommuner, som har været ramt, med tilbagevirkende kraft fra 2011. Det erfarer TV2/Nord. De største vinderkommuner i aftalen er Morsø, Fredrikshavn, Thisted og Rebild Kommuner. Pengene er sikret som en sideaftale til reformen af det kommunale udligningssystem, som ikke er forhandlet færdigt. Det har regeringen sikret med støtte fra Venstre, Det Konservative Folkeparti og Dansk Folkeparti. - Jeg synes, at det er utrolig positivt, at vi har fået rettet op på de her skævheder i beskæftigelsestilskuddet. Det er en sejr med en sideaftale, som samtidig er et bredt forlig. Vi mangler dog stadig at forhandle resten af udligningsreformen helt på plads, siger socialdemokratisk folketingsmedlem Simon Kollerup til TV2/Nord. Det er ikke kun de nordjyske kommuner, der får gavn af den nye aftale om beskæftigelsestilskuddet. (OPDATERET)

Referat:
Nordjyske kommuner bliver kompenseret for det kommunale udligningssystem, som ramte dem skævt. Regeringen med støtte fra Dansk Folkeparti, Venstre og Det Konservative Folkeparti har sikret dem 95 millioner kroner.